Държавен вестник, бр. 17, 2012 г., стр. 6

СТР.  6	
Д Ъ Р Ж А В Е Н  В Е С Т Н И К 	
БРОЙ  17
МИНИСТЕРСТВА  
И ДРУГИ ВЕДОМСТВА
МИНИСТЕРСТВО  
НА ПРАВОСЪДИЕТО
ДОГОВОР
между Република България и Република Бе-
ларус за правна помощ по наказателни дела 
(Ратифициран със закон, приет от 41-ото На-
родно събрание на 16 февруари 2011 г. – ДВ, 
бр. 18 от 2011 г. В сила от 7 октомври 2011 г.)
Република България и Република Беларус, 
наричани по-нататък „договарящи страни“,
ръководени от нормите на международното 
право в областта на предотвратяването на 
престъпността и осъществяване на наказа-
телното правораздаване, 
стремейки се да развиват сътрудничество 
в наказателноправната област,
решиха да си оказват взаимна правна по-
мощ по наказателни дела, поради което се 
договориха за следното:
Р а з д е л  І 
ОБЩИ РАЗПОРЕДБИ
Член 1
Оказване на правна помощ
Договарящите страни в съответствие с 
националните си законодателства и условията 
на този договор си оказват взаимна правна 
помощ по наказателни дела.
Този договор не се прилага по отношение 
на екстрадициите, изпълнението на присъди по 
наказателни дела, предаването за изтърпяване 
на наказание на лица, осъдени на лишаване 
от свобода, и на трансфера на наказателни 
производства.
Член 2
Обем на правната помощ
В рамките на този договор правната по-
мощ включва извършване на процесуални, 
оперативно-следствени и други действия, 
предвидени в законодателството на замолената 
договаряща страна, в т. ч.:
1) съставяне и изпращане на документи, 
предоставяне на оригинали или заверени 
копия на документи, включително банкови, 
финансови, съдебни и др.;
2) извършване на претърсване и иззем-
ване, предаване на писмени и веществени 
доказателства;
3) извършване на оглед и освидетелстване;
4) извършване на експертиза;
5) разпит на пострадали, заподозрени, 
обвиняеми, свидетели, експерти;
6) идентифициране на лица;
7) издирване и предаване на откраднато 
имущество, както и на имущество, придоби-
то чрез легализиране (пране) на материални 
ценности, придобити от престъпна дейност;
8) контролирани доставки; 
9) връчване на призовки и други документи;
10) обмен на правна информация;
11) временно предаване на лица, задържа-
ни под стража или изтърпяващи наказание 
лишаване от свобода;
12) всяка друга помощ, съвместима с це-
лите на този договор и законодателството на 
договарящите страни.
Член 3
Отказ на правната помощ
Помощта може да бъде отказана, ако за-
молената договаряща страна счита, че:
1) молбата се отнася за политическо прес-
тъпление или за престъпление по военното 
законодателство, което в същото време не 
е престъпление по наказателното законода-
телство;
2) изпълнението на молбата би накърнило 
суверенитета на замолената договаряща стра-
на, сигурността, обществения ред или други 
съществени национални интереси;
3) има достатъчно основания да се счита, 
че молбата за правна помощ е отправена с 
цел наказателно преследване или наказание на 
лица поради раса, пол, религия, гражданство 
или политически убеждения или че положе-
нието на лицето може да бъде утежнено по 
някоя от тези причини;
4) молбата е свързана с наказателно произ-
водство или наказване на лице за деяние, което 
не е престъпление съгласно юрисдикцията на 
замолената договаряща страна;
5) молбата е свързана с наказателно про-
изводство срещу лице за престъпление, за 
което лицето е оправдано с влязла в сила 
присъда или е помилвано, или е изтърпяло 
наказанието, наложено в замолената догова-
ряща страна, или
6) молбата е свързана с наказателно про-
изводство срещу лице за престъпление, за 
което лицето не може да бъде съдено поради 
изтичане на срока на давност, ако извършеното 
престъпление е било под юрисдикцията на 
молещата договаряща страна или на замоле-
ната договаряща страна.
Преди да откаже изпълнението на молбата, 
замолената договаряща страна се консултира 
с молещата договаряща страна относно това 
дали помощта би могла да бъде оказана при 
условия, каквито замолената договаряща 
страна сметне за необходими. Ако молещата 
договаряща страна приеме правната помощ 
при тези условия, тя се съобразява с тях.
Ако замолената договаряща страна отка-
же поисканата правна помощ, тя информира 
молещата договаряща страна за причините 
за отказа.